CELEX: 62013CN0316
Language: fi
Date: 2013-06-10 00:00:00
Title: Asia C-316/13: Ennakkoratkaisupyyntö, jonka Cour de cassation on esittänyt 10.6.2013 — Gérard Fenoll v. Centre d’aide par le travail La Jouvene, Association de parents et d’amis de personnes handicapées mentales (APEI)

27.7.2013   
            
            
               FI
            
            
               Euroopan unionin virallinen lehti
            
            
               C 215/13
            
         Ennakkoratkaisupyyntö, jonka Cour de cassation on esittänyt 10.6.2013 — Gérard Fenoll v. Centre d’aide par le travail La Jouvene, Association de parents et d’amis de personnes handicapées mentales (APEI)
   (Asia C-316/13)
   2013/C 215/17
   Oikeudenkäyntikieli:ranska
   
      Ennakkoratkaisua pyytänyt tuomioistuin
   
   Cour de cassation (Ranska)
   
      Pääasian asianosaiset
   
   
      Valittaja: Gérard Fenoll
   
      Vastapuolet: Centre d’aide par le travail La Jouvene, Association de parents et d’amis de personnes handicapées mentales d'Avignon
   
      Ennakkoratkaisukysymykset
   
   
               1)
            
            
               Onko direktiivin 89/391/ETY (1) 3 artiklaa, johon viitataan 4.11.2003 annetun direktiivin 2003/88/EY (2) 1 artiklassa, jossa määritellään direktiivin soveltamisala, tulkittava siten, että työtoimintakeskukseen otettu henkilö voidaan katsoa edellä mainitussa 3 artiklassa tarkoitetuksi työntekijäksi?
            
         
               2)
            
            
               Onko Euroopan unionin perusoikeuskirjan 31 artiklaa tulkittava siten, että edellisessä kysymyksessä kuvatun kaltainen henkilö voidaan katsoa kyseisessä 31 artiklassa tarkoitetuksi työntekijäksi?
            
         
               3)
            
            
               Voiko ensimmäisessä kysymyksessä kuvatun kaltainen henkilö vedota suoraan perusoikeuskirjaan perustuviin oikeuksiinsa saadakseen oikeuden palkalliseen vuosilomaan, jos kansallisessa lainsäädännössä ei säädetä siitä, että hänellä on tällainen oikeus, ja onko kansallisen tuomioistuimen oltava soveltamatta unionin oikeuden kanssa ristiriitaista kansallista oikeussääntöä kyseisen oikeuden täyden vaikutuksen takaamiseksi?
            
         
      (1)  Toimenpiteistä työntekijöiden turvallisuuden ja terveyden parantamisen edistämiseksi työssä 12.6.1989 annettu neuvoston direktiivi 89/391/ETY (EYVL L 183, s 1).
   
      (2)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL L 299, s. 9).